Fosco Maraini

Ethnolegydd, ffotograffydd, anthropolegydd, awdur llyfrau taith, mynyddwr ac academydd o'r Eidal oedd Fosco Maraini (15 Tachwedd 1912, Fflorens – 8 Mehefin 2004, Fflorens). Arbenigai ar hanes a diwylliant Tibet a Siapan ac mae ei lyfrau, a addurnir â'i ffotograffau ei hun, wedi cael ei gyfieithu i sawl iaith.

Gyrfa
Aeth i Japan yn 1938 a dysgodd ym mhrifysgolion Hokkaido (1938-1941) a Kyoto (1941-1943). Pan ymunodd Japan yn yr Ail Ryfel Byd cafodd ei gadw fel carcharor sifil yn Nagoya (1943-1946). Dychwelodd i Siapan yn 1953 am ddwy flynedd ac ysgrifennodd un o'i gyfrolau enwocaf Ore Giapponesi (1959).

Gyda'r Tibetolegydd Giuseppe Tucci, aeth ar ddwy daith i Dibet, yn 1937 ac eto yn 1948. Ystyrir ei lyfr ar Dibet, a gyfieithwyd i'r Saesneg dan y teitl Secret Tibet, yn glasur o'i fath ac yn ffynhonnell bwysig am bobl a diwylliant Tibet cyn goresgyniad y wlad gan Tsieina yn y 1950au. Mae'n cofnodi taith dros fwlch y Nathu La o Sikkim i Lhasa gyda Giuseppe Tucci yn 1948.

Roedd ei yrfa fel academydd yn cynnwys cyfnod fel Cymrawd o Goleg Sant Andreas, Rhydychen (1959-1964) a darlithydd yn y Siapaneg a llenyddiaeth Siapaneg ym mhrifysgol Fflorens (1972-1983).

Llyfryddiaeth ddethol
Secret Tibet (1952)
Ore Giapponesi (1959)
G4-Karakorum (1959)
Meeting with Japan (1960)
L'Isola delle Pescatrici (1960)
Paropàmiso (1963). English version: Where Four Worlds Meet: Hindu Kush 1959 (1964)
Tokyo (1976)
The Island of the Fisherwomen (1962)
Jerusalem: Rock of Ages (1969), Photography by Alfred Bernheim and Ricarda Schwerin; Translated by Judith Landry; New York: Harcourt, #Brace and World, Inc.
Patterns of Continuity (1971)
Gnosi delle Fànfole (1994)
Nuvolario (1995)
Case, amori, universi (2000)

Dolenni allanol
  Gwefan swyddogol 

Categori:Genedigaethau 1912
Categori:Marwolaethau 2004
Categori:Ethnolegwyr
Categori:Ffotograffwyr o'r Eidal
Categori:Llenorion taith yr 20fed ganrif o'r Eidal
Categori:Llenorion taith Eidaleg o'r Eidal
Categori:Mynyddwyr o'r Eidal
Categori:Pobl a aned yn Fflorens
Categori:Pobl fu farw yn Fflorens
Categori:Tibetolegwyr